Țara care redeschide barurile și restaurantele după 7 luni sub lacăt. Care este situația actuală.
Argentina a redeschis barurile și restaurantele după șapte luni. Argentina a înregistrat 1,1 milioane de cazuri de COVID iar bilanțul crește repede. În emisfera sudică vine vara, în timp ce în Europa se apropie iarna.
Nimic nu e așa rău cum pare. Viața învinge coronavirusul care a mâncat vacanțele și discuțiile la o bere.Barurile și restaurantele s-au redeschis după șapte luni în Argentina. E o dovadă că se poate. Localurile sunt limitate la 25 la sută din capacitate,iar clienții nu pot să stea mai mult de o oră și jumătate la masă. Dar după 28 de săptămâni de lockdown, este o schimbare enormă în bine.Luciana Bacarini, client: "Adevărul este că era necesar din punct de vedere uman, emoțional și psihologic. Avem nevoie de aceste ieșiri, de contact cu prietenii, cu oamenii, cu persoanele dragi".Tomas Heffernan, manager cafenea "Los Galgos": "Această reactivare ne mișcă și este foarte importantă. Ne aduce multă bucurie, este un moment emoționant".Pe de altă parte, Argentina nu stă mai bine decât țările din vestul Europei,care s-au apucat să pună lacăt pe orice. Au fost confirmate peste un milion de cazuri de COVID-19, iar în fiecare zi sunt peste 10 mii de infectări.